Un băiat de 16 ani a fost lovit în plin de un autoturism astăzi, 29 martie, în jurul orei 10:40, pe bulevardul Dacia din municipiul Piatra-Neamț. Concluzia polițiștilor rutieri a fost aceea că accidentul s-a produs pentru că victima traversa strada printr-un loc nemarcat.
"În urma verificărilor efectuate de polițiști a rezultat faptul că, în timp ce un bărbat în vârstă de 55 ani, din Piatra-Neamț, ar fi condus un vehicul pe bulevardul Dacia, ar fi surprins și accidentat un minor de 16 ani, ce se afla angajat în traversarea neregulamentară a străzii. În urma evenimentului rutier a rezultat rănirea pietonului. În cauză, polițiștii continuă cercetările sub aspectul săvârșirii infracțiunii de vătămare corporală din culpă", a precizat inspector Ramona Ciofu, purtătorul de cuvânt al IPJ Neamț. A.C.